Grygorijus Chyžniakas
Grygorijus Chyžniakas (ukr. Григорій Хижняк, 1974 m. liepos 16 d. – 2018 m. spalio 5 d.) – Ukrainos krepšininkas, vidurio puolėjas. 2000–2002 m. žaidė Kauno „Žalgiryje“. Grygorijus Chyžniakas per savo karjerą rungtyniavo Ukrainos, Rusijos, Lietuvos, ispanijos, Jungtinių Arabų Emyratų, Graikijos klubuose. Atstovaudamas „Žalgiriui“ jis buvo daugiausia metimų „Eurolygoje“ blokuojantis krepšininkas (vid. po 3,21 2001–2002 m. sezone – „Eurolygos“ rekordas). Atstovaudamas Ukrainos rinktinę, dalyvavo 1997 ir 2003 m. Europos čempionatuose. 2018 m. patyręs širdies smūgį mirė.